CELEX: C2005/217/58
Language: da
Date: 2005-09-03 00:00:00
Title: Sag C-276/05: Anmodning om præjudiciel afgørelse forelagt ved kendelse afsagt den 24. maj 2005 af Oberster Gerichtshof i sagen The Wellcome Foundation Ltd mod Paranova Pharmazeutika Handels GmbH

3.9.2005   
            
            
               DA
            
            
               Den Europæiske Unions Tidende
            
            
               C 217/29
            
         Anmodning om præjudiciel afgørelse forelagt ved kendelse afsagt den 24. maj 2005 af Oberster Gerichtshof i sagen The Wellcome Foundation Ltd mod Paranova Pharmazeutika Handels GmbH
   (Sag C-276/05)
   (2005/C 217/58)
   Processprog: tysk
   Ved kendelse afsagt den 24. maj 2005, indgået til Domstolens Justitskontor den 6. juli 2005, har Oberster Gerichtshof i sagen The Wellcome Foundation Ltd mod Paranova Pharmazeutika Handels GmbH forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               
                           a.
                        
                        
                           Skal artikel 7 i Rådets direktiv 89/104/EØF (1) af 21. december 1988 om indbyrdes tilnærmelse af medlemsstaternes lovgivning om varemærker, samt EF-Domstolens praksis herom, fortolkes således, at beviset for, at påberåbelse af varemærket ville føre til en kunstig opdeling af markeder, ikke alene skal føres for så vidt angår selve ompakningen, men også for så vidt angår den nye emballages udformning?
                        
                     Såfremt spørgsmålet besvares benægtende:
               
                           b.
                        
                        
                           Skal den nye emballages udformning vurderes på grundlag af princippet om mindst muligt indgreb, eller (alene) ud fra, om den er egnet til at skade varemærkets eller dets indehavers omdømme?
                        
                     
         
               2.
            
            
               Skal varemærkedirektivets artikel 7, samt EF-Domstolens praksis herom, fortolkes således, at parallelimportøren alene opfylder sin underretningspligt, såfremt han også giver varemærkeindehaveren oplysning om eksportstaten og den nærmere begrundelse for ompakningen?
            
         
      (1)  EFT L 40, s. 1.